**REGULAMENTUL CONCURSULUI**

**“Minionii 2: The Rise of Gru”**

Organizatorul Campaniei **“**”:

**Societatea AntenaTvGroup S.A**, cu sediul in Bucuresti, Str Ficusului nr. 44A, et 4A, sector 1, inregistrata la Registrul Comertului sub nr.J40 /3765/1991 , Cod Unic de Inregistrare RO1599030, inregistrata in scopuri de TVA, cod IBAN nr. RO65RZBR0000060010162592, deschis la Banca Raiffeisen sucursala SMB, legal reprezentata prin dl. Mihai-Cristian Ionita, in calitate de Director, prin dna Monica Gabriela Stanescu in calitate de Director Economic si prin dl. Gabriel Poenaru, Director ZU TV

### Aria de desfasurare a campaniei este teritoriul Romaniei.

Campania **“Minionii 2: The Rise of Gru”** se va desfasura de catre Organizator, conform prezentului regulament, care este obligatoriu pentru toti participantii. Regulamentul este intocmit si va fi facut public in acord cu legislatia aplicabila in Romania pe postul de televiziune ZU TV, site-ul ZU TV, paginile de Facebook si Instagram ZU TV.

### Procedura de derulare a concursului conform regulilor din prezentul Regulament apartine Organizatorului este finala si obligatorie pentru toti participantii.

### Participarea la aceasta campanie (concurs) implica acordul expres, cunoasterea si acceptarea fara obiectii a prezentului Regulament de catre toti participantii.

### Organizatorul, in calitate de radiodifuzor si platforma media pentru derularea campaniei/concursului isi rezerva dreptul de a modifica si/sau de a intrerupe sau prelungi Campania in orice moment, anuntand insa publicul in prealabil, prin folosirea oricaror mijloace mass-media.

Inscrierea participantilor atrage dupa sine acceptarea implicita, neconditionata si fara rezerve de catre acestia, a prezentului Regulament, considerandu-se drept reale, corecte si complete toate datele furnizate de catre participanti.

La această campanie poate participa orice persoană fizică rezidentă în România (aceasta înseamnă că pot participa atât cetăţeni români, cât şi străini), care a implinit varsta de 16 ani la data începerii campaniei.

In cazul descoperirii oricaror neconcordante intre datele furnizate de catre oricare dintre participanti, Organizatorul si documentele puse la dispozitie de catre acestia, respectiva participare se invalideaza fara indeplinirea vreunei alte formalitati suplimentare fata de participanti. Organizatorul isi rezerva dreptul de a anula, in mod justificat, orice inscriere care nu respecta cerintele prezentului Regulament.

Participantii la acesta campanie publicitara au drepturile prevazute in Regulamentul UE 2016/679 al Parlamentului European si al Consiliului din data de 27 aprilie 2016, cu modificarile si completarile ulterioare, privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE, denumite in cele ce urmeaza “GDPR”: dreptul de acces la datele personale prelucrate, de modificare si actualizare a acestor date si de stergere a datelor personale. Prin participarea la aceasta campanie publicitara, participantii sunt de acord ca datele lor personale sa fie folosite de catre Organizator pentru activitatile care implica desfasurarea campaniei cu respectarea prevederilor GDPR, astfel cum sunt prevazute in sectiunea 9 din prezentul Regulament care implica desfasurarea campaniei.

Castigatorilor desemnati li se va cere sa-si exprime consimtamantul cu privire la prelucrarea datelor cu caracter personal, in scopul desfasurarii campaniei, a atriburii premiului, a indeplinirii obligatiilor legale a Organizatorului.

In situatia in care castigatorul refuza sa-si dea acordul pentru prelucrarea datelor personale, in scopurile sus-mentionate, premiul nu ii va putea fi oferit.

Conform cerinţelor GDPR, Organizatorul, in mod independent, unul fata de celalalt, in calitate de Operatori, au obligaţia de a administra în condiţii de siguranţă şi numai pentru scopurile specificate, datele personale furnizate de participantii la Campania publicitara.

Angajaţii Organizatorului si ai afiliatilor acestuia (inclusiv tertii subcontractanti implicati in organizarea si desfasurarea campaniei), precum şi membrii familiilor, rudele si afinii acestora până la gradul IV inclusiv precum si toate celelalte persoane implicate in acest proiect nu sunt eligibili si nu au dreptul să se înscrie si sa participe la campania publicitara.

Pentru identificare si intrarea in posesia premiului, castigatorii desemnati vor prezenta Organizatorului cartea de identitate sau certificatul de nastere.

Prin inscrierea la Campania **“Minionii 2: The Rise of Gru”** fiecare participant garanteaza ca are deplina si neafectata capacitatea de folosinta si exercitiu (conform prevederilor legale aplicabile);

Concursul va fi promovat in perioada 08 – 12 iulie 2022 pe postul de televiziune ZU TV si in mediul online, pe Facebook, Instagram, TikTok, YouTube si site-ul ZU TV, dar si pe alte platforme Tv, radio sau online apartinand Intact Media Group sau partenerilor ZU TV si in mediul online, social media (Facebook, Instagram,YouTube, TikTok).

**II. PERIOADA DE DESFASURARE A CONCURSULUI**

Concursul se va derula pe perioada 08 – 12 iulie 2022 pe postul de televiziune ZU TV si in mediul on-line, pe Facebook, Instagram, TikTok, YouTube si site-ul ZU TV si va fi promovat pe pe ZU TV, dar si pe alte platforme Tv, radio sau online apartinand Intact Media Group sau partenerilor ZU TV si in mediul online, social media (Facebook, Instagram,YouTube, TikTok).

**III. CONDITII DE PARTICIPARE LA CONCURS, DESCALIFICARE**

Participarea la concurs atrage acceptarea implicita, neconditionata si fara rezerve, a prezentului regulament, considerandu-se drept reale, corecte si complete toate datele furnizate de participanti.

In cazul descoperirii oricaror neconcordante intre datele furnizate organizatorului (de catre oricare dintre participanti) si realitate, respectiva participare se invalideaza fara indeplinirea vreunei formalitati inaintea participantilor.

Prin inscrierea la concurs fiecare participant garanteaza:

- ca este persoana fizica cu domiciliul stabil in Romania care a implinit 16 (saisprezece) ani la data inceperii acestui concurs;

- ca este posesor al unui act de indentitate;

- ca are deplina si neafectata capacitate de folosinta si exercitiu (conform Cod Civil);

- ca in eventualitatea castigarii oricarui premiu, va participa la actiunile publicitare ale Organizatorului (de promovare a acestui proiect in orice modalitate, ulterioare sau simultane cu acordarea premiului, fara alte obligatii in sarcina organizatorului si numai cu consimtamantul prealabil pentru prelucrarea de date cu caracter personal exprimat in scopul realizarii respectivelor actiuni publicitare.

Participarea la concursul vizat de prezentul regulamentimplica acceptarea neconditionata, exclusiva si irevocabila a participantilor ca numele si informatiile furnizate cu ocazia inscrierii si participarii la concurs, sa poata fi facute publice conform mecanismului desfasurarii campaniei si minim pe toata durata derularii acesteia. De asemenea, acestea vor putea fi exploatate in orice scop comercial, inclusiv publicitar de catre organizator si/sau subcontractanti ai acestuia fara nici un fel de pretentii din partea participantilor si castigatorilor si numai cu consimtamantul prealabil al acestor persoane pentru prelucrarea datelor cu caracter personal exprimat in acest scop. Participantii si castigatorii renunta la a solicita organizatorului si/sau subcontractantilor sai vreo suma de bani sau vreo alta prestatie din partea organizatorului pentru exploatarea drepturilor patrimoniale de autor/conexe (prevazute de Legea nr. 8/1996) aferente operelor scrise si/sau audio-video si/sau fotografice continand imaginea, numele si sunetul (vocea) acestor persoane (participanti si castigatori), surprinse/fixate pe orice tip de suport de catre organizator si/sau subcontractantii sai cu ocazia inscrierii, participarii la concurs si acordarii premiilor.

Angajatii organizatorului, rudele si afinii acestora pana la gradul I inclusiv, precum si toate celelalte persoane implicate in acest proiect nu vor putea participa la concurs, in sensul ca nu li se vor acorda nici un fel premii.

**IV. MECANISMUL DE CONCURS**

Concursul se desfasoara in **perioada 08 – 12 iulie 2022.**

Concursul are la bază următorul mecanism: afişarea pe staţia ZU TV în perioada **08 – 12 iulie 2022**, a unui QR Code, de tipul inserţie grafică, care va conţine logo-urile Minions si Cinema City.Participanţii vor scana cu telefonul mobil această inserţie grafică(QR Code) şi vor fi redirecţionaţi automat către pagina unde se pot înscrie în concurs. Formularul de înscriere va conţine următoarele rubrici:

- Nume, Prenume;

- E-mail;

- Varsta;

- Numar de telefon;

- Consimtamantul pentru respectarea conditiilor de participare si respectarea regulilor concursului (Am citit regulamentul si sunt de acord cu…)

Fiecare participant la Concursul acoperit de prezentul Regulament se poate inscrie zilnic de fiecare data cand este afisat QR Code-ul pe statia ZU TV, dar nu poate efectua mai mult de o inscriere aferenta fiecarei afisari a QR Code-ului pe ecran.

In cazul in care un participant se inscrie de mai mult de o data / afisare QR Code se ia in calcul doar o singura inscriere eligibila pentru baza de date finala folosita pentru tragerea la sorti a castigatorului.

In cazul in care se constanta tentative de frauda printr-un numar mare de inscrieri din partea aceluiasi participant / afisare QR Code, ne rezervam dreptul descalificarii participantului respectiv si neintroducerea inscrierilor acestuia in baza de date finala folosita pentru tragerea la sorti a castigatorului.

**Pasul 2 – Acordarea premiilor**

Anuntarea castigatorilor se va face conform prezentului regulament, capitolul IV, mecanismul de concurs, capitolul V premiile concursului.

Castigatorii concursului vor fi alesi din baza de date creata. Acesta baza de data va contine toti concurentii care au scanat QR Code-ul afisat pe ZU TV, au completat formularul concursului si carora li s-a afisat mesajul ca inscrierea a fost finalizata cu succes.

Extragerile premiilor vor fi facute in data 13 iulie 2022, iar castigatorii isi vor primi premiile dupa ce procesele verbale completate si semnate, pentru fiecare premiu castigat, vor ajunge in redactia ZU TV.

Se vor realiza 5(cinci) extrageri, cate o extragere pentru fiecare zi de inscriere in concurs. Din totalul inscrierilor realizate zilnic, pentru datele de 8, 9, 11 si 12 iulie 2022 participantul cu numarul 5 (cinci) va fi ales castigator in urma extragerilor, iar pentru data de 10 iulie 2022, participantul cu numarul 25 va fi ales castigator, in urma extragerilor, instrucat pentru aceasta data exista inscrisi un numar de participanti mai mare sau egal cu 25 (douazeci si cinci).

**In cadrul acestei campanii, concurentii pot castiga o singura data un singur premiu.**

Dupa desemnarea castigatorilor acestia vor fi contactati telefonic pe numerele de telefon oferite in formularul de inscriere, iar numele lor vor fi afisate si pe platforma dedicata campaniei.

Castigatorii o data contactati, vor transmite organizatorului datele si documentele necesare validarii premiului castigat prin modalitatea de transmitere agreata telefonic cu organizatorul in termen de 48 ore de la data contactarii.

In cazul in care un castigator nu poate fi contactat la telefon sau e-mail in termenul de 48 de ore sau refuza sa accepte premiul, premiul se anuleaza sau, la optiunea Organizatorului, va fi acordat unei rezerve (urmatorul in ordinea numarului de aprecieri) selectate de organizator.

Un participant nu poate solicita contravaloarea premiului in bani sau alte servicii.

Nu se vor acorda premii in Concurs persoanelor care nu au indeplinit conditiile de varsta impuse de prezentul regulament. In cazul in care castigatorul/castigatorii sunt minori procesul verbal pentru premiul castigat va fi semnat impreuna cu reprezentantii legali (parinti/tutori etc)

Organizatorul este obligat sa-i comunice castigatorului o instiintare de ridicare a premiului; instiintarea se face prin email si/sau telefonic pe adresa de email si/sau numarul de telefon indicate de acesta in mesajul prin care au comunicat datele de identificare.

Prin instiintarea de ridicare a premiului i se comunica castigatorului locatia, data si intervalul orar in care acesta trebuie sa se prezinte pentru a-si ridica premiul daca este din Bucuresti, precum si termenul de maxim 6 zile calendaristice in cazul in care este necesar a se prezenta pentru ridicare, in caz contrar pierzand premiul castigat. De asemenea, daca castigatorul este din provincie, premiul castigat poate fi livrat la adresa comunicata, prin curier.

In cazul in care castigatorul din Bucuresti, dupa instiintare, nu se prezinta in termen de maxim 6 zile calendaristice la locatia, data si in intervalul orar pentru ridicare premiului castigat, acesta este decazut din dreptul de a mai intra in posesia premiului, respectivul premiu anulandu-se. De asemenea, daca castigatorul din provincie nu este gasit la domiciliu comunicat de catre curierul trimis pentru a livra premiul, acesta este decazut din dreptul de a mai intra in posesia premiului, respectivul premiu anulandu-se.

Intrarea in posesia premiului se va face numai cu respectarea acestui regulament.

Intrarea in posesia premiului se va face pe baza unui proces verbal de predare primire, incheiat intre Organizator si castigator. In procesul verbal se va consemna:

1. data, ora si locul desemnarii castigatorului;

2. numele si prenumele persoanei care a validat desemnarea;

3. numele si prenumele castigatorului;

4. valoarea premiului acordat;

5. in urma validarii castigatorului in baza unui document de identitate se va individualiza si adresa de livrare.

Procesul-verbal se va semna de catre un reprezentant al organizatorului si de catre castigator in nume propriu si/sau prin reprezentantii legali (parinti, tutori etc) in cazul in care acesta este minor.

Odata primit si semnat procesul verbal, castigatorul are obligatia de a se asigura ca procesul verbal va intra in posesia Organizatorului. Aceste documente vor trebui trimise sau predate la sediul Organizatorului din Iride Business Park, Bd. Dimitrie Pompeiu, numarul 9-9A, sector 2, Bucuresti.

Premiul va fi ridicat de castigator, in ziua si locatia indicata comunicata de Organizator, intr-un termen de maxim 6 zile calendaristice de la data incheierii procesului verbal de desemnare a castigatorului.

Premiul acordat nu poate fi inlocuit cu alte premii si nici nu se poate acorda contravaloarea acestuia in bani; in cazul refuzului unui castigator de a beneficia de premiul castigat, asa cum este acesta descris in regulament, acesta va pierde dreptul de atribuire a premiului. Premiul respectiv se va mai atribui doar la dispozitia Organizatorului, dupa cum a fost specificat mai sus.

Premiile acordate in cadrul prezentei campanii vor fi livrate doar pe teritoriul Romaniei. Orice revendicare venita de la oricare dintre castigatorii anuntati conform mecanismului de mai sus, dupa perioada indicata de organizator, este lipsita de efect.

**Regulamentul concursului, numele castigatorilor precum si câştigul acordat vor fi facute publice si prin afisare pe site-ul de concurs.**

In privinta premiilor raspunderea Organizatorului este strict limitata la acordarea acestora, nu va raspunde pentru nici un defect, disfunctionalitate sau alte neajunsuri ale premiilor. Orice sesizare vizand deficiente ale premiilor va fi indreptata impotriva producatorului, distribuitorului, furnizorului de servicii sau importatorului, dupa caz.

**V. PREMIILE CONCURSULUI.**

**Premiile acordate in acest concurs sunt urmatoarele:**

**Vouchere oferite in cadrul campaniei: 5 invitatii duble**

**Valoare totala:**

Valoarea premiilor este stabilita diferentiat, in functie de preturile practicate de partener in fiecare oras/cinematograf, pentru fiecare interval orar alocat proiectiilor.

Costul unui bilet variaza de la 14,9 lei (2D in oferta Cinemarti) lei pana la 40,5 de lei(3D cu ochelari inclusi), in functie de criteriile mentionate mai sus.

**Valoarea premiului ce depaseste suma bruta de 600 lei, va impune suportarea si/sau achitarea de catre castigator a  eventualului impozit pe venitul obtinut din premii.**

**Organizatorul se obliga sa retina si sa vireze catre autoritatile fiscale impozitul datorat.**

Castigatorul va intra in posesia premiului numai dupa ce a facut dovada achitarii impozitului fie la casieria organizatorului, fie in contul bancar al organizatorului RAIFFEISEN BANK S.A., AGENT BUCURESTI, STR.GRIGORE ALEXANDRESCU NR.4A, Cod IBAN: RO65 RZBR 0000 0600 1016 2592. Castigatorii care vor opta pentru achitarea impozitului in cont, vor avea obligatia trimiterii prin e-mail pe adresa cristina.porumboiu@zutv.ro a dovezii efectuarii platii. Neplata impozitului datorat in termen de sapte (7) zile lucratoare de la data la care o persoana a fost anuntata de catre organizator ca a fost desemnata castigator de catre sistemul electronic de selectie atrage pierderea calitatii de castigator, urmand ca premiul sa fie anulat.

**VI. OBSERVATII**

Participantii la concursul care face obiectul prezentului regulamentse obliga sa respecte prezentul intocmai regulament oficial. În cazul nerespectarii prezentului regulament de concurs premiul castigat nu se va acorda.

Organizatorul concursului isi rezerva dreptul de a interveni in orice fel, in orice moment in derularea concursului, urmind ca aceste modificari sa faca obiectul unui act aditional la regulament si sa fie publicate pe site-ul de concurs.

Regulamentul de desfasurare a concursului va fi publicat pe site-ul de concurs si este disponibil in mod gratuit oricarui solicitant la sediul organizatorului, in urma unei cereri scrise.

Organizatorul nu este raspunzator pentru felul in care participantii completeaza datele personale (nume, prenume, telefon si adresa de e-mail) in comunicarile efectuate de catre acestia.

Eventualele reclamatii legate de desfasurarea concursului si modul in care sunt acordate premiile vor fi facute la adresa organizatorului, pana la sfarsitul concursului.

Reclamatiile ulterioare termenelor prevazute de Regulament nu vor fi luate in considerare.

Eventualele litigii aparute intre organizator si participantii la prezentul concurs se vor rezolva pe cale amiabila sau, in cazul in care aceasta nu va fi posibila, litigiile vor fi solutionate de instantele judecatoresti romane competente de la sediul organizatorului.

**NOTA DE INFORMARE PRIVIND PROTECTIA DATELOR CU CARACTER PERSONAL**

**Identitatea Operatorului**

Organizatorul concursului **“Minionii 2: The Rise of Gru”**, Antena TV Group S.A, cu sediul in Bucuresti, Bd. Ficusului nr. 44A, et.4, corp A, zona 2, Sector 1, inregistrata la Registrul Comertului sub nr. J40 /3765/1991, Cod Unic de Inregistrare RO1599030, parte a Grupului Intact Media Group, denumită in continuare „Societatea” și/sau „Operatorul” și/sau „Noi”, este si Operator de date cu caracter personal. In virtutea acestei calitati vă aducem la cunostinta prezenta Notă de informare pentru a vă explica modul în care prelucrăm datele dvs. cu caracter personal in cadrul concursului mai sus descris.

**Categorii de Date cu caracter personal prelucrate**

Colectăm și prelucrăm datele cu caracter personal pe care dumneavoastră („persoana vizata” de prelucrare), ni le comunicati la inscrierea si participarea in concurs.

Datele pe care le prelucrăm sunt: nume, prenume, adresa de e-mail, numar de telefon, varsta, adresa de livrare pentru castigatorii din afara Mun. Bucuresti, datele cu caracter personal aferente contului de socializare Instagram cu care v-ati inscris in concurs si alte informatii comunicate in mod voluntar in contextul participarii in concurs, conform mecanismului de desfasurare a concursului descris prin regulament.

Totodata, in cazul in care veti fi desemnat castigator al concursului, vor fi prelucrate datele personale necesare potrivit dispozitiilor legale fiscale pentru plata impozitului afferent venitului din premii (nume, adresa de domiciliu, inclusiv CNP) si semnatura din cadrul procesului verbal de desemnare a castigatorului si de predare a premiului.

**Scopurile în care sunt prelucrate Datele personale și temeiul juridic al prelucrării.**

Datele dvs. cu caracter personal sunt colectate si procesate pentru înscrierea si participarea dumneavoastră în concurs, dar si a acordarii premiilor intr-un mod corect si transparent, ceea ce din punct de vedere juridic, implică ***temeiul încheierii si executarii*** unui contract între participant și organizator, precum si ***temeiul interesului legitim*** al Operatorului de a verifica varsta persoanelor participante la concurs, fiind admise doar persoanele majore, condițiile contractuale fiind cele mentionate in Regulament.

De asemenea, ne intemeiem prelucrarea datelor si pe indeplinirea ***obligatiilor legale*** care ne sunt aplicabile in legatura cu organizarea si desfasurarea concursului.

In eventualitatea castigarii oricarui premiu si numai cu ***consimtamantul expres*** exprimat in acest sens, datele dvs. vor fi prelucrate in cadrul actiunilor publicitare ale Organizatorului in masura in care sunteti de acord sa participati la acestea.

Totodata, datele dvs. de contact vor fi utilizate de Organizator si pentru comunicarea cu dumneavoastră prin canalele pe care le-ați aprobat pentru a vă ține la curent în legătură cu activitatea noastră, prin transmiterea de newsletter, anunțuri și alte informații cu privire la serviciile, produsele și tehnologiile Societății sau ale oricărei alte societăți din cadrul Intact Media Group, precum și despre evenimente și proiecte ale Societății sau ale oricărei alte societăți din cadrul Intact Media Group sau pentru sondaje în rândul clienților, campanii de marketing, analiză de piață, tombole, concursuri sau alte activități ori evenimente promoționale. Pentru aceste scopuri, ne bazăm pe ***temeiul consimțământului*** dumneavoastră.

De asemenea, vă vom oferi posibilitatea de a nu mai participa în orice moment, în cazurile în care nu doriți să mai primiți comunicari de marketing. Puteți astfel alege să vă retrageți consimțământul privind materialele de marketing/ newsletter în orice moment prin simpla accesare a linkului de ‘dezabonare’ de la subsolul fiecărui newsletter sau invitație la evenimente. De asemenea, în vederea retragerii consimțământului dumneavoastră pentru orice prelucrare asupra căreia ați consimțit în prealabil, puteți să ne transmiteți un e-mail la dpo@antenagroup.ro sau să ne comunicați o scrisoare la adresa sediului social al Societatii.

Retragerea consimțământului dumneavoastră nu va afecta legalitatea prelucrării pe baza consimțământului de dinaintea retragerii acestuia.

Operatorul prelucreaza datele cu caracter personal colectate in concurs si in baza interesului legitim, pentru (i) furnizarea serviciilor decurgând din domeniul specific de activitate; (ii) promovarea concursului, a postului de televiziune ZU TV, dar si a contului instagram zutvofficial ; (iii) ocrotirea propriilor drepturi si interese in instanta, precum si activitatea in sine, in special in legatura cu productia si difuzarea programelor de televiziune sau a altor productii media si toate operatiunile conexe acestora.

**Destinatarii datelor**

Datele dumneavoastră sunt colectate prin intermediul site-urilor de socializare (Instagram) și pot fi dezvăluite către persoanele noastre împuternicite/operatori asociati, în principal sponsori, prestatori de servicii sau colaboratori ai Societății, în vederea prelucrării datelor cu caracter personal în scopurile premise prin prezenta, în numele nostru și doar în conformitate cu instrucțiunile noastre, către alte societăți din grupul Intact Media Group potrivit nevoii de raportare; către instanțe de judecată, autorități de aplicare a legii, autorități de reglementare sau avocați sau alte persoane, dacă se dovedește necesar în mod just în vederea constatării, exercitării sau apărării unui drept în justiție sau a unui drept natural, sau în scopul unui proces de soluționare a diferendelor. Societatea va păstra controlul asupra datelor dumneavoastră cu caracter personal și se va asigura că persoanele împuternicite folosesc măsuri tehnice și organizaționale corespunzătoare, în conformitate cu legea aplicabilă, pentru a asigura integritatea și securitatea datelor dumneavoastră cu caracter personal. Datele dumneavoastră nu vor fi transferate in alte state.

**Durata stocării**

Datele dumneavoastră cu caracter personal vor fi păstrate atât timp cât sunt necesare în mod rezonabil în scopurile permise prin prezenta, potrivit dispozitiilor legale in materie de arhivare, a intereselor noastre legitime sau până la momentul când vă retrageți consimțământul (pentru prelucrarile bazate pe consimtamant). Ca regulă generală, în cazurile în care vă retrageți consimțământul, Societatea nu va mai permite prelucrarea datelor dumneavoastră și va lua măsurile corespunzătoare pentru ștergerea oricăror înregistrări cu datele dumneavoastră cu caracter personal. Cu toate acestea, vom păstra datele dumneavoastră cu caracter personal atunci când acestea sunt necesare pentru exercitarea sau apărarea de către Societate a unui drept al dumneavoastră sau al altei persoane în justiție, până la finalul perioadei de retenție relevante sau până la soluționarea respectivelor acțiuni în instanță, in afara de cazul in care avem o alta obligatie legala de implica arhivarea datelor.

**Drepturile persoanei vizate**

Sub rezerva anumitor condiții legale, aveți următoarele drepturi în legătură cu prelucrarea datelor dumneavoastră cu caracter personal: **dreptul de acces** și dreptul de a solicita o copie a datelor cu caracter personal referitoare la dumneavoastră pe care le deținem; **dreptul la rectificarea** oricăror date cu caracter personal incorecte; **dreptul la ștergerea datelor**; **dreptul la restricționarea** utilizării de către Societate a datelor dumneavoastră cu caracter personal, în anumite cazuri (de exemplu, atunci când contestați inexactitatea datelor dvs. personale, pentru o perioadă care ne permite să verificăm o astfel de exactitate); **dreptul la portabilitate**, care vă permite să primiți datele personale referitoare la dumneavoastră pe care ni le-ați furnizat, într-un format structurat, utilizat în mod obișnuit și care poate fi citit automat sau să transmiteți aceste date altui operator; **dreptul de a obiecta**, care vă permite să vă opuneți prelucrării în continuare a datelor dvs. personale în condițiile și limitele stabilite de lege. Societatea va asigura exercițiul tuturor drepturilor dumneavoastră și de aceea, dacă doriți să procedați în sensul celor de mai sus, vă rugăm să ne transmiteți un e-mail la adresa dpo@antenagroup.ro sau o notificare scrisă la adresa sediului social al Societatii. Este posibil să vă cerem să vă dovediți identitatea pentru a ne conforma cu obligațiile de securitate pe care le avem și a împiedica divulgarea neautorizată a datelor. Societatea va lua în considerare orice solicitări sau plângeri primite din partea dumneavoastră și vă vom transmite un răspuns imediat ce va fi posibil, însă nu mai târziu de 1 (una) lună de la primirea cererii. De asemenea, aveți dreptul de a adresa o plângere către Autoritatea Națională de Supraveghere a Prelucrării Datelor cu Caracter Personal – cu sediul în Bd. Gheorghe Magheru nr. 28-30, sector 1, București.

**Securitatea datelor**

Va asiguram ca datele dvs. se prelucrează cu respectarea legii, in condiții de securitate si confidențialitate. Am adoptat masurile necesare, atât intern, cat si in ce privește colaboratorii, pentru a asigura respectarea acestui principiu.

Prezentul Regulament a fost redactat cu respectarea prevederilor legale in vigoare astăzi, 8 iulie 2022.

Organizator,

**Societatea AntenaTvGroup S.A**

**Mihai-Cristian Ionita - Director**

**Monica Gabriela Stanescu - Director Economic**

**Gabriel Poenaru - Director ZU TV**

**ACT ADITIONAL nr. 1**

**din 13.07.2022 la REGULAMENTUL concursului „Minionii 2: The Rise of Gru””**

**Art. 1.** Producatorul isi propune sa completeze prevederile Regulamentului concursului “Minionii 2: The Rise of Gru” si in acest sens se intocmeste prezentul act aditional prin care se modifica anumite prevederi din Regulament astfel :

Se modifica criteriul de departajare pentru desemnarea castigatorilor pentru datele de 8, 9, 11 si 12 iulie 2022, din cauza faptului ca participantul inscris cu numarul 25 nu exista pentru a fi extras castigator, numarul inscrierilor fiind mai mic de 25 (douazeci si cinci). Astfel pentru aceste 4 (patru) zile de concurs va fi ales castigator participantul cu numarul 5(cinci) inscris in concurs, acesta reprezentand criteriul de departajare pentru desemnarea castigatorilor din datele de 8, 9, 11 si 12.07.2022. Se vor realiza astfel 5(cinci) extrageri, cate o extragere pentru fiecare zi de inscriere in concurs. Din totalul inscrierilor realizate zilnic, pentru datele de 8, 9, 11 si 12 iulie 2022 participantul cu numarul 5 (cinci) va fi ales castigator in urma extragerilor, iar pentru data de 10 iulie 2022, participantul cu numarul 25 va fi ales castigator, in urma extragerilor, instrucat pentru aceasta data exista inscrisi un numar de participanti mai mare sau egal cu 25 (douazeci si cinci).

Pornind de la aceasta modificare, toate prevederile din regulament care fac referire la acest aspect sunt evidentiate in noua forma a regulamentului anexata prezentului act aditional.

**Art. 2**. Prevederile prezentului act aditional urmeaza a intra in vigoare la publicarea pe site-ul de concurs, respectiv la data de 13.07.2022.

Art.3. Pe cale de consecinta prevederile Regulamentului vizat de prezentul act aditional se actualizeaza in sensul inlocuirii oricaror dispozitii si/sau obligatii contrare cu noi dispozitii, respectiv noi obligatii conform celor mai sus detaliate.

**Organizator,**

**ANTENA TV GROUP S.A.**

**Mihai Cristian Ionita - Director**

 **Monica Gabriela Stanescu - Director Economic**

 **Gabriel Poenaru – Director ZU TV**